పుదుచ్చేరి శాసనసభ

పుదుచ్చేరి శాసనసభ, (ఫ్రెంచ్:అసెంబ్లీ లెజిస్లేటివ్ డి పాండిచ్చేరి) అనేది పుదుచ్చేరి భారత కేంద్రపాలిత ప్రాంతం (యుటి) ఏకసభ శాసనసభ. ఇది పుదుచ్చేరి, కారైకల్, మాహె, యానాం అనే నాలుగు జిల్లాలను కలిగి ఉంది. భారతదేశం లోని ఎనిమిది కేంద్రపాలిత ప్రాంతాలలో, కేవలం మూడింటికి మాత్రమే శాసనసభలు ఉన్నాయి. అవి ఢిల్లీ,  పుదుచ్చేరి, జమ్మూ కాశ్మీర్. పునర్విభజన తర్వాత పుదుచ్చేరి శాసనసభలో 33 స్థానాలు ఉన్నాయి. వీటిలో 5 షెడ్యూల్డ్ కులాల అభ్యర్థులకు కేటాయించబడ్డాయి. 33 మంది సభ్యులలో 30 మంది సార్వత్రిక వయోజనల ఓటింగు ఆధారంగా ప్రజలచే నేరుగా ఎన్నుకోబడతారు. మిగిలిన ముగ్గురు కేంద్రప్రభుత్వంచే నామినేట్ చేయబడతారు. ఈ నామినేటెడ్ సభ్యులుకు, శాసనసభకు ఎన్నికైన మిగతా సభ్యులతో సమానమైన అధికారాలను కలిగి ఉంటారు.
thumb| పాండిచ్చేరి అసెంబ్లీ స్థానాలు
భౌగోళికంగా, పుదుచ్చేరి కేంద్రపాలిత ప్రాంతం కింద మూడు విడదీయబడిన ప్రాంతాలను కలిగి ఉంది. పుదుచ్చేరి, కారైకాల్ జిల్లాలు తమిళనాడు జిల్లాలతో చుట్టుముట్టబడ్డాయి. యానాం జిల్లా ఆంధ్రప్రదేశ్‌లోని తూర్పు గోదావరి జిల్లా ఎన్‌క్లేవ్‌గా, మాహే జిల్లా కేరళ జిల్లాల సరిహద్దులో ఉంది. 1962లో భారతదేశంలో విలీనం కావడానికి ముందు ఈ నాలుగు జిల్లాలు ఫ్రెంచ్ వారిచే పాలించబడ్డాయి. పరిపాలన సౌలభ్యం కోసం, ఫ్రెంచ్ పాలనలో, ఈ నాలుగు జిల్లాల పరిధిలోని ప్రాంతాన్ని 39 శాసనసభ నియోజకవర్గాలుగా విభజించారు. భారతదేశ కేంద్రపాలిత ప్రాంతంగా మారిన తర్వాత, పుదుచ్చేరి 30 శాసనసభ నియోజకవర్గాలుగా విభజించబడింది. వీటిని 2005లో డీలిమిటేషన్ కమిషన్ ఆఫ్ ఇండియా పునర్వ్యవస్థీకరించింది.

 చరిత్ర 

 ఫ్రెంచ్ పాలనలో అసెంబ్లీ 
1946లో, ఫ్రెంచ్ ఇండియా (ఇండె ఫ్రాంకైస్) ఫ్రాన్స్‌కు చెందిన ఓవర్సీస్ టెరిటరీ (టెరిటోయిర్ డి'ఔట్రే-మెర్) గా మారింది. అప్పుడు ఒక ప్రతినిధి సభ అనే పేరుతో (అసెంబ్లీ ప్రతినిధి) సృష్టించబడింది. ఆ విధంగా 1946లో అక్టోబరు 25న,  44 మంది సభ్యులతో కూడిన ప్రాతినిధ్యసభ సాధారణ మండలి (కాన్సైల్ జనరల్) స్థానంలో ఏర్పడింది.  1951లో చందర్‌నాగోర్ విలీనం అయ్యేవరకు ప్రతినిధుల శాసనసభకు 44 స్థానాలు ఉన్నాయి. ఆ తర్వాత 39 స్థానాలకు తగ్గాయి.

1963 మే 10న, భారత పార్లమెంటు కేంద్రపాలిత ప్రాంతాల ప్రభుత్వ చట్టం, 1963ను అమలులోకి తెచ్చింది. అది 1963 జులై 1న అమల్లోకి వచ్చింది. ఇది దేశం లోని మిగిలిన ప్రాంతాల్లో ఉన్న అదే ప్రభుత్వ విధానాన్ని కొన్ని పరిమితులకు లోబడి ప్రవేశపెట్టింది. భారత రాజ్యాంగంలోని ఆర్టికల్ 239 ప్రకారం, భారత రాష్ట్రపతి భూభాగం పరిపాలనకు అధిపతిగా పేర్కొనే లెఫ్టినెంట్ గవర్నరు అనే హోదాతో పరిపాలనా నిర్వాహకుడను నియమిస్తారు. ముఖ్యమంత్రిని రాష్ట్రపతి నియమిస్తాడు. ముఖ్యమంత్రి సలహా మేరకు రాష్ట్రపతి ఇతర మంత్రులను నియమిస్తాడు. కేంద్రపాలిత ప్రాంతాల చట్టం, 1963 ప్రకారం శాసనసభకు ఎన్నుకోబడిన సభ్యుల సంఖ్యను 30కి పరిమితం చేసింది. కేంద్రప్రభుత్వం ముగ్గురు నామినేటెడ్ శాసనసభ్యులకు మించకుండా నియమించడానికి అనుమతిస్తుంది. శాసనసభలో షెడ్యూల్డ్ కులాలకు సీట్లు కేటాయింపు చేయబడేలా అదే చట్టం నిర్ధారిస్తుంది.

1963 జులై 1న కేంద్రపాలిత ప్రాంతాల చట్టం, 1963 సెక్షన్ 54 (3) ప్రకారం ప్రాతినిధ్య అసెంబ్లీని పాండిచ్చేరి శాసనసభగా మార్చారు,   దాని సభ్యులు శాసనసభకు ఎన్నికైనట్లుగా భావించారు. ఆ విధంగా మొదటి శాసనసభ ఎన్నికలు లేకుండా ఏర్పడింది. 1964 నుండి శాసనసభకు ఎన్నికలు జరుగుతున్నాయి.

 నామినేటెడ్ శాసనసభ్యులు 
చాలా తక్కువ రాష్ట్రాలు లేదా కేంద్రపాలిత ప్రాంతాలు శాసన సభకుు నామినేట్ చేసన శాసనసభ్యులను కలిగి ఉన్నాయి. పుదుచ్చేరి మాత్రమే మినహాయింపుతో వారి ఓటింగ్ అధికారాలు పరిమితం చేయబడ్డాయి.  2021లో భారత అత్యున్నత న్యాయస్థానం నామినేటెడ్ ఎమ్మెల్యేలకు సంబంధించిన రెండు ముఖ్యమైన అంశాలను స్పష్ట చేసింది. మొదటిది వారి నామినేషన్ గురించి, 1963 చట్టం ప్రకారం పుదుచ్చేరి ప్రభుత్వాన్ని సంప్రదించకుండానే శాసనసభ్యులను నామినేట్ చేసే అధికారం కేంద్ర ప్రభుత్వానికి ఉందని కోర్టు పేర్కొంది. రెండవది నామినేటేడ్ శాసనసభ్యుల ఓటుహక్కుకు సంబంధించింది  1963 చట్టం ప్రకారం నామినేటేడ్ శాసనసభ్యులకు ఎన్నికైన మిగతా శాసనసభ్యుల మధ్య తేడా లేదు కాబట్టి, నామినేటెడ్ శాసనసభ్యులకు కూడా ఎన్నికైన శాసనసభ్యుతో సమానంగా ఓటింగ్ అధికారాన్ని పొందుతారని కోర్టు పేర్కొంది. 

 శాసనసభల జాబితా 
ఆధారం:
 Election Year  Assembly  Period Ruling Party  1963  1వ పుదుచ్చేరి శాసనసభ  1 జులై 1963 - 24 ఆగష్టు 1964 1964 పాండిచ్చేరి శాసనసభ ఎన్నికలు  2వ పుదుచ్చేరి శాసనసభ    29 ఆగష్టు  1964 - 18 సెప్టెంబరు 1968   1969 పాండిచ్చేరి శాసనసభ ఎన్నికలు ⋅ 3వ పుదుచ్చేరి శాసనసభ  17 మార్చి  1969 - 3 జనవరి 1974 Dravida Munnetra Kazhagam  1974 పాండిచ్చేరి శాసనసభ ఎన్నికలు ⋅ 4వ పుదుచ్చేరి శాసనసభ  6 మార్చి 1974 - 28 మార్చి  1974 All India Anna Dravida Munnetra Kazhagam 1977 పాండిచ్చేరి శాసనసభ ఎన్నికలు ⋅ 5వ పుదుచ్చేరి శాసనసభ  2 జులై 1977 - 12 నవంబరు 1978 All India Anna Dravida Munnetra Kazhagam  1980 పాండిచ్చేరి శాసనసభ ఎన్నికలు ⋅ 6వ పుదుచ్చేరి శాసనసభ  16 జనవరి 1980 - 24 జూన్ 1983 Dravida Munnetra Kazhagam   1985 పాండిచ్చేరి శాసనసభ ఎన్నికలు ⋅ 7వ పుదుచ్చేరి శాసనసభ  16 మార్చి  1985 - 5 మార్చి 1990   1990 పాండిచ్చేరి శాసనసభ ఎన్నికలు ⋅ 8వ పుదుచ్చేరి శాసనసభ  5 మార్చి  1990 - 4 మార్చి 1991 Dravida Munnetra Kazhagam   1991 పాండిచ్చేరి శాసనసభ ఎన్నికలు ⋅ 9వ పుదుచ్చేరి శాసనసభ  4 జులై 991 - 14 మే 1996   1996 పాండిచ్చేరి శాసనసభ ఎన్నికలు ⋅ 10వ పుదుచ్చేరి శాసనసభ  10 జులై 1996 - 21 మార్చి 2000 Dravida Munnetra Kazhagam22 మార్చి 2000 - 16 మే 2001 2001 పాండిచ్చేరి శాసనసభ ఎన్నికలు ⋅ 11వ పుదుచ్చేరి శాసనసభ  16 మే 2001 - 2006   2006 పాండిచ్చేరి శాసనసభ ఎన్నికలు ⋅  12వ పుదుచ్చేరి శాసనసభ  2006 - 2011   2011 పాండిచ్చేరి శాసనసభ ఎన్నికలు ⋅  13వ పుదుచ్చేరి శాసనసభ  2011 - 2016   2016 పాండిచ్చేరి శాసనసభ ఎన్నికలు ⋅  14వ పుదుచ్చేరి శాసనసభ   2016 - 22 ఫిబ్రవరి 2021   2021 పాండిచ్చేరి శాసనసభ ఎన్నికలు ⋅  15వ పుదుచ్చేరి శాసనసభ 16 జూన్ 2021 - ఇప్పటివరకు 

 పార్టీల వారీగా సభ్యత్వం 

 పార్టీలవారిగా శాసనసభ్యులు 

 ఇవి కూడా చూడండి 

 పుదుచ్చేరి శాసనసభ నియోజకవర్గాల జాబితా
 పుదుచ్చేరి ముఖ్యమంత్రుల జాబితా
 పుదుచ్చేరి శాసనసభలో ప్రతిపక్ష నాయకుల జాబితా
 పుదుచ్చేరి లెఫ్టినెంట్ గవర్నర్ల జాబితా
 పుదుచ్చేరి శాసనసభ స్పీకర్ల జాబితా
 పుదుచ్చేరి లోక్‌సభ నియోజకవర్గం
 పుదుచ్చేరి నుండి రాజ్యసభ సభ్యుల జాబితా
 పుదుచ్చేరి  మునిసిపల్ కౌన్సిల్
 యానాం మున్సిపల్ కౌన్సిల్

 మూలాలు 

 వెలుపలి లంకెలు 

వర్గం:భారతదేశ రాష్ట్ర శాసనసభలు
వర్గం:పుదుచ్చేరి శాసనసభ
వర్గం:భారతదేశం లోని దిగువ సభలు
వర్గం:భారత రాజకీయ వ్యవస్థ
వర్గం:శాసనసభలు
వర్గం:పుదుచ్చేరి శాసన వ్యవస్థ